
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1057 

22 Νοεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σταδιακή επαναπρόσληψη Β' εξαμήνου 1996 απολυ- 
θέντων άρθρου 25παρ. 13του Ν. 2190/94. 1 

Εφαρμογή του Π.Δ. 332/95 (ΦΕΚ 178Α/29.8.95). 2 

Ψήφιση ΟΕΥ του Συμβουλίου Περιοχής της 2ας 
Εδαφικής Περιφέρειας Ν. Ζακύνθου. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 355388 (1) 

Σταδιακή επαναπρόσληψη Β' εξαμήνου 1996 απολυθέ- 
ντων άρθρου 25 παρ. 13 του Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και 
Κυβερνητικά Όργανα». 

2. Τις διατάξεις του άρθρου 25 παρ. 10, 13 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

3. Τις διατάξεις του άρθρου 14, παρ. 21 του Ν. 2266/94 
«Έλεγχος Δημοσίου Τομέα - Μετατάξεις - Κατάταξη προ¬ 
σωπικού με σχέση εργασίας Ιδ. Δικαίου - Άλλες 
ρυθμίσεις». 

4. Την με αριθμ. 319574/13.2.95 Κ.Υ.Α. όπως συμπλη¬ 
ρώθηκε με τις αριθμ. 303376/8.3.96 (ΦΕΚ 174/τ.Β/ 
18.3.96) και 325160/21.6.96 (ΦΕΚ527/τ.Β'/3.7.96) όμοιες, 
σχετικά με τον καθορισμό αριθμού θέσεων που θα καλυ¬ 
φθούν με επαναπρόσληψη προσωπικού με σχέση εργα¬ 
σίας ιδ. δικαίου που απολύθηκαν από 1.1.90 μέχρι 
31.10.93. 

5. Την υποβληθείσα αίτηση θεραπείας του υποψηφίου, 
σχετικά με την επαναπρόσληψη με την παρ. 13 του άρ¬ 
θρου 25 του Ν. 2190/94. 

6. ΤΗν αρ. 1107197/1239/0006Α74.10.96 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 


1. Ορίζουμε όπως, η επαναπρόσληψη του κατωτέρω 
προσωπικού που υπάγεται στις διατάξεις της παρ. 13 του 
άρθρου 25 του Ν. 2190/94, ολοκληρωθεί μέχρι 31.12.96 
ως εξής: 

ΚΑΤΗΓΟΡΙΑ ΥΕ 

Έναν (1) εργάτη. 

2. Η προκαλούμενη δαπάνη μισθοδοσίας του ανωτέρω 
προσωπικού ύψους 920 χιλ. δρχ. θα αντιμετωπισθεί από 
την πίστωση που έχει εγγράφει για το σκοπό αυτό στον 
Προϋπολογισμού του Υπ. Οικονομικών, έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΣΤ. ΤΖΟΥΜΑΚΑΣ 

- «- 

Αριθ. 91758 (2) 

Εφαρμογή του Π.Δ. 332/95 (ΦΕΚ 178Α/29.8.95). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Νόμου 2147/52 «Περί προλήψεως 
και καταστολής των ασθενειών και εχθρώντων φυτών και 
περί οργανώσεως της φυτοπαθολογικής Υπηρεσίας» (Α' 
155). 

2. Τις διατάξεις του Π .Δ. 332/95 και ειδικότερα το άρθρο 
1 παράγραφος 3 «Περί μέτρων προστασίας κατά την ει¬ 
σαγωγή στη Χώρα ή μέσω αυτής σε άλλο κράτος μέλος 
της Ευρωπαϊκής Ένωσης Οργανισμών επιβλαβών για τα 
φυτά κ.λ.π.» (Α' 178). 

3. Τη με αριθ. 358731/14.10.96 κοινή απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη» (Β' 939). 

4. Την σχετική εισήγηση της Υπηρεσίας γιατην εναρμό¬ 
νιση και εφαρμογή του Π.Δ. 332/95 (ΦΕΚ 178Α/29.8.95), α¬ 
ποφασίζουμε: 

Ορίζουμε ως αρμόδιες υπηρεσίες για την άσκηση του 
Φυτοϋγειονομικού Ελέγχου στα εισαγόμενα και εξάγομε- 

να φυτά, φυτικά προϊόντα και λοιπά αντικείμενα ως ακο¬ 
λούθως: 

Α. Περιφερειακά Κέντρα Προστασίας Φυτών και 
Ποιοτικού Ελέγχου. 

1. Πειραιώς για το Νομό Αττικής (Διαμερίσματα 
Αθηνών, Ανατολικής Αττικής, Δυτικής Αττικής, Πειραιά). 

2. Θεσ/νίκης για το Νομό Θεσ/νίκης. 

3. Ηρακλείου για το Νομό Ηρακλείου. 

4. Πατρώνγιατο Νομό Αχάίας. 

5. Βόλου για το Νομό Μαγνησίας. 

6. Ιωαννίνων για το Νομό Ιωαννίνων. 

7. Καβάλας για το Νομό Καβάλας. 

Β. Στα υπόλοιπα διαμερίσματα της Χώρας που δεν ανα- 
φέρονται ανωτέρω, προς το παρόν, η άσκηση του 
Φυτοϋγειονομικού Ελέγχου θα πραγματοποιείται από 
Διαπιστευμένους από τη Δ/νση Προστασίας Φυτικής 
Παραγωγής Γεωπόνους των αρμοδίων Γραφείων 
Φυτοπροστασίας των οικείων Δ/νσεων Γεωργικής 
Ανάπτυξης των Νομαρχιακών Αυτοδιοικήσεων. 

Γ. Τα Περιφερειακά Κέντρα Προστασίας Φυτών και 
Ποιοτικού Ελέγχου θα συμβάλλουν στην πληρέστερη διε¬ 
ξαγωγή των ελέγχων που ασκούνται από τις ανωτέρω 
Δ/νσεις Γεωργικής Ανάπτυξης των Νομαρχιακών 
Αυτοδιοικήσεων των Περιφερειών τους. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1996 

Ο ΥΦΥΠΟΥΡΓΟΣ 

Δ. ΣΩΤΗΡΛΗΣ 
-♦- 

Αριθμ. 4661 (3) 

Ψήφιση ΟΕΥτου Συμβουλίου Περιοχής της 2ας 
Εδαφικής Περιφέρειας Ν. Ζακύνθου. 

Ο ΠΡΟΪΣΤΑΜΕΝΟΣ ΠΕΡΙΦ/ΚΗΣΔ/ΣΗΣ Ν. ΖΑΚΥΝΘΟΥ 

Έχοντας υπόψη: 

1) Τις διατάξεις: 

α) Του άρθρου 12τουΝ. 1188/81 και τις όμοιες του άρ¬ 
θρου 26 του Ν. 1832/89 όπως τροποποιήθηκαν με τις δια¬ 
τάξεις του άρθρου 8 του Ν. 2307/95. 

β) Του άρθρου 48 του Ν. 2218/94. 

γ) Του Π.Δ. 276/1995. 

2) Την αριθμ. 21/96 απόφαση του Διοικητικού 
Συμβουλίου του Συμβουλίου Περιοχής της 2ας Εδαφικής 
Περιφέρειας περί ψηφίσεως ΟΕΥ. 

3) Τη σύμφωνη γνωμοδότηση του Υπηρεσιακού 
Συμβουλίου του άρθρου 8 του Ν. 2307/95 που διατυπώ¬ 
θηκε στο αριθμ. 23/30.9.96 πρακτικό αυτού. 

4) Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Συμβουλίου Περιοχής. 

5) Τοάρθ. Μπαρ. 1 του Ν. 2399/96 (ΦΕΚ90τ.Α/27.5.96) 
κατάργηση Περ/κών Δ/ντών, αποφασίζουμε: 

Εγκρίνουμε την 21/96 απόφαση του Διοικητικού 
Συμβουλίου, του Συμβουλίου Περιοχήςτης 2ας Εδαφικής 
Περιφέρειας του Νομού μας περί ψηφίσεως του 
Οργανισμού Εσωτερικής Υπηρεσίας όπως ορίζεται στην 
απόφαση αυτή ώστε η διάρθρωση των θέσεων των 
Υπηρεσιών του να έχει ως εξής: 

(Ακολουθεί το αποφασιστικό μέρος της εγκρινόμενης 


πράξης όπως ακριβώς αναγράφεται σε αυτή) το οποίο και 
αποτελεί αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 8 Νοεμβρίου 1996 

Με Ε.Γ.Γ.Π.ΙΝ. 

Ο Προϊστάμενος ΔΟΥ 
ΕΜΜΑΝΟΥΗΛ ΣΑΡΔΗΣ 


ΑΠΟΦΑΣΗ ΑΡΙΘΜ. 21/1996 
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο του Συμβουλίου Περιοχήςτης 
2ης Εδαφικής Περιφέρειας του Νομού Ζακύνθου λαμβά- 
νοντας υπόψη: 

1. Τις διατάξεις των Νόμων 2218/94, 2240/94 και 
2307/95. 

2. Την με αριθμό 3/1995 απόφασή του, η οποία αναφέ- 
ρεται στη σύνταξη μελέτης οργάνωσης των Υπηρεσιών 
του Σ.Π. της 6ης Εδαφικής Περιφέρειας του Νομού 
Ζακύνθου, αποφασίζει: 

Ψηφίζει τον Οργανισμό Εσωτερικής Υπηρεσίας του 
Συμβουλίου Περιοχής της 2ης Εδαφικής Περιφέρειας 
Ζακύνθου. 

Με τον παρόντα ΟΕΥ προκαλείται δαπάνη σε βάρος των 
προϋπολογισμών του Συμβουλίου Περιοχής το ύψος της 
οποίας δεν μπορεί να υπολογιστεί επακριβώς (άρθρο 12 
Ν. 2307/95). 

Ο Οργανισμός Εσωτερικής Υπηρεσίας του Συμβουλίου 
Περιοχής της 2ης Εδαφικής Περιφέρειας Νομού 
Ζακύκθού έχει ως εξής: 

ΜΕΡΟΣ ΠΡΩΤΟ: 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ Α' 

Διάρθρωση Υπηρεσιών 

Άρθρο 1 

Υπηρεσίες Συμβουλίου Περιοχής 

Οι Υπηρεσίες του Συμβουλίου Περιοχής της 2ης 
Εδαφικής Περιφέρειας του Νομού Ζακύνθου διαρθρώνο¬ 
νται σε Διεύθυνση και Τμήματα. Με απόφαση του 
Προέδρου του Διοικητικού Συμβουλίου του Σ.Π. μπορεί 
να δημιουργούνται για την εύρυθμη λειτουργία της υπη¬ 
ρεσίας, μη αυτοτελή Γ ραφεία ή αντίστοιχου επιπέδου μη 
αυτοτελείς οργανικές μονάδες στο πλαίσιο του κάθε 
Τμήματος. 

Τη Διεύθυνση του Σ.Π. συγκροτούν: 

α. Τμήμα Διοικητικού - Οικονομικού. 

β. Τμήμα Προγραμματισμού και Περιβάλλοντος. 

γ. Τμήμα Τεχνικών Υπηρεσιών. 

ΚΕΦΑΛΑΙΟ Β' 

Αρμοδιότητες Υπηρεσιών 

Άρθρο 2 

Αρμοδιότητες του Τμήματος Διοικητικού-Οικονομικού 

Στις αρμοδιότητες του Τμήματος ανήκουντα θέματα δι¬ 
οικητικής υποστήριξης, προσωπικού, οικονομικών του 
Σ.Π., προμηθειών για την κοινή εξυπηρέτηση των ΟΤΑ με¬ 
λών του, καθώς και τα θέματα οργανωτικής - διοικητικής 

υποστήριξης των ΟΤΑ - μελών του Σ.Π. Οι αρμοδιότητες 
του Τμήματος πιο αναλυτικά είναι οι εξής: 

2.1. Διοικητικές υπηρεσίες 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας του 
Προέδρου του Σ.Π., του Διοικητικού Συμβουλίου και της 
Εκτελεστικής Επιτροπής καθώς και της αλληλογραφίας 
των Υπηρεσιών του Σ.Π. 

- Ρύθμιση συναντήσεων και επικοινωνιών του 
Προέδρου και των λοιπών οργάνων του Σ.Π. με τους εκ¬ 
προσώπους των Ο.Τ.Α. - μελών του Σ.Π., της 
Νομαρχιακής Αυτοδιοίκησης, των Δημόσιων Αρχών, τις ε¬ 
πιτροπές, τους συλλόγους και τους πολίτες και η τήρηση 
του ημερολογίου των επαφών αυτών. 

- Παραλαβή από τους υπηρεσιακούς παράγοντες των 
φακέλλων των εγγράφων που πρέπει να υπογραφού ν από 
τον Πρόεδρο. 

- Φροντίδα για τη δημοσίευση των διακηρύξεων και των 
ανακοινώσεων των Υπηρεσιών του Σ.Π. 

- Παραλαβή του ημερήσιου και περιοδικού τύπου, κα¬ 
θώς και όλων των εντύπων που αποστέλλονται στο Σ. Π., η 
επιμέλεια της καθημερινής αποδελτίωσης του τύπου. 

- Τήρηση του πρωτοκόλλου εισερχομένων - εξερχομέ- 
νων εγγράφων. 

- Τήρηση των πρακτικών των συνεδριάσεων των οργά- 
νωντουΣ.Π. και ενημέρωση του βιβλίου πρακτικών καθώς 
και κάθε άλλου εντύπου, που αποφασίζει το Διοικητικό 
Συμβούλιο του Σ.Π. ότι είναι απαραίτητο για την καλύτερη 
διεκπεραίωση των λειτουργιών του. 

- Παρακολούθηση και εφαρμογή όλων των Νόμων και 
Διαταγμάτων που αφορούντοπάσηςφύσεως προσωπικό 
του Σ.Π. και η άσκηση των αρμοδιοτήτων που απορρέουν 
από τον Κώδικα Κατάστασης Δημοτικών και Κοινοτικών 
Υπαλλήλων (Ν. 1188/81), όπως αυτός τροποποιήθηκε α¬ 
πό τους Ν. 2218/94, 2240/94, 2307/95 κ.λ.π. καθώς και η 
τήρηση του σχετικού αρχείου. 

-Τήρηση Μητρώου, Ευρετηρίου και Ατομικών 
Φακέλλων του μόνιμου, με σύμβαση έργου και του πάσης 
φύσεως προσωπικού. 

- Σύνταξη και θεώρηση των πάσης φύσεως στοιχείων 
του προσωπικού και η προώθηση τους για την σύνταξη 
των μισθοδοτικών καταστάσεων. 

- Διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π., που συνταξιοδοτού- 
νται. 

- Έλεγχος και παρακολούθηση της τήρησης του κανο¬ 
νικού ωραρίου εργασίας. 

- Έκδοση ή κοινοποίηση εγκυκλίων που αφορούν στην 
υπηρεσιακή κατάσταση του προσωπικού και ενημέρωσή 
του για τα προγράμματα επιμόρφωσής του. 

- Εισηγήσεις στον Πρόεδρο του Σ.Π. για την συγκρότη¬ 
ση των προβλεπομένων από το Νόμο επιτροπών και ομά¬ 
δων εργασίας καθώς και για τα προσωπικά αιτήματα των 
υπαλλήλων. 

- Συγκέντρωση - αρχειοθέτηση όλων των σχετικών νό¬ 
μων και διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν την συ¬ 
νολική λειτουργία του Σ.Π. και την αυτοδιοίκηση γενικό¬ 
τερα. 

-Οργανωτική - διοικητική υποστήριξη των Ο.Τ.Α. μελών 
του Σ.Π. εφ’ όσον αυτή ζητηθεί. 


- Ενημέρωση των πολιτών για τα δικαιώματά τους και 
τις ενέργειες που απαιτούνται για τη διεκπεραίωση των υ- 
ποθέσεώντους. 

- Μέριμνα για το σχεδίασμά και την υλοποίηση προ¬ 
γραμμάτων κοινωνικής ενημέρωσης και στήριξης διακοι- 
νοτικού επιπέδου. 

- Συντονισμός και στήριξη των ΟΤΑ μελών του Σ.Π. για 
τη διοργάνωση πολιτιστικών, αθλητικών και άλλων εκδη¬ 
λώσεων. 

- Έλεγχος των καταστημάτων και επιχειρήσεων, οι όροι 
λειτουργίας των οποίων καθορίζονται από υγειονομικές 
διατάξεις. 

- Ευθύνη και επίβλεψη μηχανογράφησης - μηχανοργά¬ 
νωσης των υπηρεσιών του Σ. Π. 

2.2. Οικονομικές υπηρεσίες 

-Κατάρτιση του σχεδίου προϋπολογισμού εσόδων - ε¬ 
ξόδων και εμπρόθεσμη υποβολή του στα αρμόδια όργα¬ 
να. 

- Προγραμματισμός και παρακολούθηση της πορείας 
εκτέλεσης του προϋπολογισμού εσόδων - εξόδων. 

- Υποβολή εισήγησης για την αναμόρφωση του προϋ¬ 
πολογισμού, εγγραφή νέων εσόδων, χορήγηση συμπλη¬ 
ρωματικών και εκτάκτων πιστώσεων, ορθή κατανομή των 
πιστώσεων και απορρόφηση των δαπανών για την εκτέ¬ 
λεση των έργων, των προμηθειών καθώς και η κίνηση του 
χρέους και της περιουσίας γενικά. 

-Διαχείριση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προ¬ 
γραμμάτων και πρωτοβουλιών της Ευρωπαϊκής Ένωσης 
που αφορούν στην περιοχή του Σ.Π. 

- Λειτουργία Ειδικής Ταμειακής Υπηρεσίας. 

- Σύνταξη των ετήσιων σχεδίων οικονομικών απολογι¬ 
σμών του Σ.Π. και τήρηση αρχείου ετήσιων απολογισμών 
εσόδων - εξόδων του Σ.Π. σύμφωνα με τα απολογιστικά 
στοιχεία που συντάσσει το Ταμείο. 

- Διεξαγωγή της διαδικασίας και προμήθεια πάσης φύ¬ 
σεως υλικού και εξοπλισμού για τις ανάγκες του Σ.Π. και 
την κοινή εξυπηρέτηση των Ο.Τ.Α. μελών του, βάσει των 
Νόμων και Διατάξεων που ισχύουν. 

- Εισήγηση για την εκποίηση ή την καταστροφή του ά¬ 
χρηστου ή παλαιού υλικού και της διαγραφής του από τα 
αντίστοιχα βιβλία. 

- Διαχείριση, φύλαξη και διάθεση του υλικού στην απο¬ 
θήκη του Σ.Π. και καταχώρησή του στα οικεία βιβλία απο¬ 
θήκης. 

- Μέριμνα για την έγκαιρη ανανέωση υλικών που πρό¬ 
κειται να εξαντληθούν. 

- Επιμέλεια της ασφάλισης των κινητών και ακινήτων 
περιουσιακών στοιχείων του Σ.Π. 

- Τήρηση των προβλεπομένων από το Νόμο λογιστι¬ 
κών βιβλίων εξόδων. 

- Κατάρτιση των μηνιαίων και ετήσιων λογαριασμώντης 
διαχείρισης των εξόδων. 

- Σύνταξη των ανάλογων στατιστικών πινάκων που υπο¬ 
βάλλονται στις Δημόσιες Υπηρεσίες. 

- Έλεγχος των εκδοθέντων και διαβιβασθέντων στο 
Ταμείο ενταλμάτων και πληρωμή βάσει αυτών των δικαι¬ 
ούχων σύμφωνα με τις οικείες διατάξεις περί λογιστικού 
των Ο.Τ.Α. 

- Φροντίδα για την συγκέντρωση και τον έλεγχο των 
κάθε φύσης παραστατικών, έλεγχος της επάρκειας της 
αντίστοιχης πίστωσηςτου προϋπολογισμού, έκδοση χρη¬ 
ματικών ενταλμάτων, έγκαιρη προώθηση για υπογραφή 

τους από τον Πρόεδρο, καταχώρησή τους στο μηχανο¬ 
γραφικό σύστημα και αρχειοθέτησή τους. 

- Συνεχής παρακολούθηση των ταμειακών υπολοίπων 
και τακτή σχετική ενημέρωση προς την υπηρεσία και τα 
αρμόδια όργανατου Σ.Π. 

- Παρακολούθηση των εγκεκριμμένων δανείων του 
Σ.Π., τήρηση πινάκων ετήσιων τοκοχρεωλυτικών δόσεων 
και ενημέρωση του ταμείου του. 

- Παρακολούθηση της μισθοδοτικής κατάστασης ό¬ 
λων των εργαζομένων στο Σ.Π., σύνταξη των μισθοδοτι- 
κών καταστάσεων και έκδοση των σχετικών βεβαιώσεων 
και πιστοποιητικών. 

- Μέριμνα της απόδοσης των υπέρ τρίτων κρατήσεων 
και τήρηση όλων των απαραίτητων βιβλίων. 

- Τήρηση των προβλεπόμενων από το Νόμο βιβλίων ε¬ 
σόδων. 

- Έλεγχος των χρηματικών τίτλων που διαβιβάζονται 
στο Ταμείο από τις αρμόδιες υπηρεσίες και έκδοση των α¬ 
ποδεικτικών παραλαβής των εισπρακτέων εσόδων. 

- Έκδοση των γραμματειών είσπραξης των διαφόρων ε¬ 
σόδων. 

- Επιμέλεια της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

- Επιμέλεια της κοινοποίησης των ατομικών ή γενικών 
προσκλήσεων προς τους οφειλέτες. 

- Εγγραφή της πίστωσης των πληρωσάντων οφειλε¬ 
τών στους οικείους χρηματικούς καταλόγους και βεβαίω¬ 
ση της ενέγειας αυτής στον καθένα από τα οικεία απο¬ 
σπάσματα των καταλόγων. 

- Έλεγχος των διπλοτύπων εισπράξεων πριν από κάθε 
χρηματική κατάθεση εκ μέρους των εισπρακτόρων και 
παραλαβή των εισπράξεων. 

- Διαχείριση και παρακολούθηση της διακίνησης των 
διαφόρων ειδών - υλικών και τήρηση των ανάλογων βι¬ 
βλίων. 

- Διεξαγωγή δημοπρασιών ή πρόχειρων διαγωνισμών 
σύμφωνα με την προβλεπόμενη νομοθεσία. 

Άρθρο 3 

Αρμοδιότητες του Τμήματος Προγραμματισμού 
και Περιβάλλοντος 

Στις αρμοδιότητες του Τμήματος περιλαμβάνονται: 

- Συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

-- Τήρηση αρχείου μελετών, ερευνών και εργασιών που 
έχουν πραγματοποιηθεί στην περιοχή του Σ.Π. 

- Εκπόνηση ερευνών και μελετών για τη διάγνωση των 
αναγκών της ανάπτυξης και την ιεράρχηση των προτεραι¬ 
οτήτων έργων και μέτρων, καθώς και επιστημονικός σχε- 
διασμός, στήριξη και παρακολούθηση του συνολικού 
προγράμματος δράσης του Σ.Π. 

- Κατάρτιση του ετήσιου και μεσοχρόνιου Τοπικού 
Αναπτυξιακού Προγράμματος της περιοχής του Συμ¬ 
βουλίου στο πλαίσιο του δημοκρατικού προγραμματι¬ 
σμού. 

- Διατύπωση προτάσεων για τη συμμετοχή του Σ.Π. 
στη διαδικασία κατάρτισης των μεσοχρόνιων Νομαρ¬ 
χιακών Αναπτυξιακών Προγραμμάτων. 

- Σχεδιασμός και υλοποίηση προγραμμάτων αξιοποίη¬ 


σης των πλουτοπαραγωγικών πόρων διακοινοτικής ση¬ 
μασίας. 

- Συμμετοχή στον σχεδίασμά και στην υλοποίηση πα¬ 
ραγωγικών δραστηριοτήτων στην περιοχή. Μέριμνα για 
τη δημιουργία νέων θέσεων εργασίας. 

-Συνεργασία με τις αρμόδιες υπηρεσίες των Ο.Τ.Α. με¬ 
λών του Σ.Π., της Νομαρχιακής Αυτοδιοίκησης, της 
Περιφέρειας, της Περιφερειακής Διοίκησης, και άλλων 
αρμόδιων φορέων, όπου αυτή απαιτείται, για την παροχή 
αμοιβαίων στοιχείων και πληροφοριών γιατην υλοποίηση 
των δραστηριοτήτων του Σ.Π. 

- Προγραμματισμός και έλεγχος διαδικασιών χρημα¬ 
τοδότησης διακοινοτικών έργωντεχνικής υποδομής, κοι¬ 
νωνικού εξοπλισμού και πολιτιστικής υποδομής. 

- Πληροφόρηση και υποστήριξη των Ο.Τ.Α. - μελών του 
Σ.Π. για αναπτυξιακά θέματα και προγράμματα. 

- Παροχή συμβουλευτικών υπηρεσιών γεωπονίας 
στους αγρότες της περιοχής του Σ.Π. 

- Μέριμνα για την προστασία του περιβάλλοντος σε θέ¬ 
ματα διακοινοτικής σημασίας. Σχεδιασμός και υλοποίηση 
προγραμμάτων για την προστασία του περιβάλλοντος 
(φυσικού και δομημένου). 

- Η ανάληψη πρωτοβουλιών γιατην περιβαλλοντική ευ- 
αισθητοποίηση και ενημέρωση του πληθυσμού της 
Εδαφικής Περιφέρειας του Σ.Π. και κυρίως της νεολαίας. 

- Η εισήγηση μέτρων πρόληψης κάθε είδους ρύπανσης, 
ο συντονισμός των ενεργειών με αντίστοιχες υπηρεσίες 
των ΟΤΑ μελών του Σ.Π. και της Νομαρχιακής Αυτο¬ 
διοίκησης. 

- Συνεργασία με τον Ε.Ο.Τ. και άλλους αρμόδιους φο¬ 
ρείς για την πρώθηση προγραμμάτων τουριστικής ανά¬ 
πτυξης της περιοχής και ειδικότερα των εναλλακτικών 
μορφών τουρισμού. 

- Ενημέρωση κάι έλεγχος των ενδιαφερομένων φορέων 
και πολιτών σε θέματα βελτίωσης της ποιότητας των πα- 
ρεχομένων τουριστικών υπηρεσιών. 

- Προβολή των τουριστικών πόρων της Εδαφικής 
Περιφέρειας του Σ.Π. στο εσωτερικό και το εξωτερικό. 

Άρθρο 4 

Αρμοδιότητες του Τμήματος Τεχνικών Υπηρεσιών 

Στις αρμοδιότητες του Τμήματος περιλαμβάνονται: 

- Εκτέλεση και παρακολούθηση διακοινοτικών έργων 
τεχνικής υποδομής, κοινωνικού εξοπλισμού και πολιτιστι¬ 
κής υποδομής. 

- Εκτέλεση έργων αξιοποίησης των πλουτοπαραγωγι- 
κών πόρων διακοινοτικής σημασίας. 

-Μέριμνα για την σύνταξη προμελετών και μελετών έρ¬ 
γων και προμηθειών αρμοδιότητας του τμήματος. 

- Έλεγχος και θεώρηση των συντασσόμενων μελετών 
έργων και προμηθειών. 

- Διενέργεια των διαδικασιών για την έγκριση της μελέ¬ 
της των έργων αρμοδιότητας του τμήματος μέχρι καιτου 
καθορισμού του επιβλέποντος. 

- Έκδοση των αναγκαίων αντιγράφων μελετών - συμβά¬ 
σεων κ.λπ. που είναι απαραίτητα γιατην πληρωμή των δα¬ 
πανών έργων και προμηθειών και αποστολή τους στο 
Γραφείο Διοικητικού - Οικονομικού για τις περαιτέρω ε¬ 
νέργειες. 

- Διενέργεια των διαδικασιών παραλαβής των έργων. 

- Επιμέλεια της σύνταξης, υπογραφής και έγκρισης της 
τελικής δαπάνης του έργου προς τα αρμόδια όργανα και 
διεκπεραίωση κάθε άλλης διοικητικής διαδικασίας εκκα- 

θάρισης του έργου μέχρι της αποστολής του οικείου φα- 
κέλλου στο αρχείο. 

- Παρακολούθηση των πιστώσεων που διατίθενται για 
την εκτέλεση των έργων. 

- Μέριμνα για την παράδοση των απαραίτητων στοιχεί¬ 
ων λογιστικής παρακολούθησης των έργων. 

- Τήρηση του αρχείουτων φακέλλωντων έργων και προ¬ 
μηθειών με τη συνεργασία του επιβλέποντος κάθε έργου. 

- Μέριμνα για τη συγκέντρωση πληροφοριών για φθο¬ 
ρές στα διακοινοτικά έργα αρμοδιότητας του Σ.Π., επιμέ¬ 
λεια της άμεσης επισκευής τους και παροχή στοιχείων υ¬ 
πευθύνων και κόστους για το σχετικό καταλογισμό των 
δαπανών. 

-Τεχνική στήριξη των Ο.Τ.Α. μελών του Σ.Π. σε θέματα 
σχεδιασμού, χρηματοδότησης και εκτέλεσης τεχνικών 
έργων, συντήρησης των δικτύων οδοποιίας, ύδρευσης, 
άρδευσης, ηλεκτροφωτισμού και αποκομιδής των απορ¬ 
ριμμάτων. 

- Μέριμνα για την συντήρηση, επισκευή και καλή λει¬ 
τουργία των διακοινοτικών τμημάτων των δικτύων ύδρευ¬ 
σης, άρδευσης και οδοποιίας αρμοδιότητας του Σ.Π. 

- Σχεδιασμός και εφαρμογή μέτρων για την διαχείριση 
των απορριμμάτων της Εδαφικής Περιφέρειας του Σ.Π. 

- Μέριμνα για την προστασία των αγροτικών - δασικών 
εκτάσεων της Εδαφικής Περιφέρειας του Σ.Π. 

- Μέριμνα για την διαχείριση των υδατικών πόρων της 
Εδαφικής Περιφέρειας του Σ.Π. 

- Μέριμνα για την συντήρηση των αυτοκινήτων, μηχανη¬ 
μάτων και λοιπού εξοπλισμού των υπηρεσιώντου Σ.Π. και 
των Ο.Τ.Α. μελώντου. 

- Υλοποίηση του πολεοδομικού σχεδιασμού στο πλαίσιο 
των εγκεκριμμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών και η τήρηση των δε¬ 
δομένων του Κτηματολογίου της περιοχής του, όπως αυ¬ 
τά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

- Συνεργασία με την αρμόδια υπηρεσία της 
Νομαρχιακής Αυτοδιοίκησης για τον έλεγχο της εφαρμο¬ 
γής των εκδοθεισών οικοδομικών αδειών και την αντιμε¬ 
τώπιση της αυθαίρετης δόμησης εις βάρος κοινοχρή¬ 
στων χώρων. 

- Συνεργασία με την αρμόδια υπηρεσία της Ν.Α. για τον 
έλεγχο των αυθαίρετων κατασκευών και την εφαρμογή 
της νομοθεσίας «περί επικινδύνων και ετοιμόρροπων 
κτισμάτων». 

- Εισήγηση μέτρων για πολεοδομικές ρυθμίσεις που 
αφορούν στην προστασία του περιβάλλοντος. 

ΜΕΡΟΣ ΔΕΥΤΕΡΟ 

ΟΡΓΑΝΙΚΕΣ ΘΕΣΕΙΣ 
ΚΕΦΑΛΑΙΟ Γ' 

Κατηγορίες και Κλάδοι Προσωπικού 
Άρθρο 5 

Διάκριση θέσεων κατά κατηγορίες 

Το μόνιμο προσωπικό του Συμβουλίου Περιοχής υπάγε¬ 
ται στις διατάξεις του πρώτου μέρους του Ν. 1188/81 
«περί κυρώσεως του κώδικος περί καταστάσεως προσω¬ 
πικού οργανισμών τοπικής αυτοδιοίκησης», όπως ισχύει 
τροποποιούμενος και συμπληρούμενος. 

Οι θέσεις των μονίμων υπαλλήλωντου Σ.Π. διακρίνονται 
σε κατηγορίες ως εξής: 


Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Άρθρο 6 

Εισαγωγικός και Καταληκτικός Βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης είναι ο βαθμός Ε' και κατα¬ 
ληκτικός ο βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. 

ΚΕΦΑΛΑΙΟ Δ' 

Αριθμός θέσεων κατά κλάδους και προσόντα διορισμού 
Άρθρο 7 

1. Κλάδος ΠΕ Διοικητικού - Οικονομικού (Οικονομικού). 

Ο Κλάδος ΠΕ 1 Διοικητικού - Οικονομικού 

(Οικονομικού) περιλαμβάνει δυο (2) θέσεις. 

2. Κλάδος ΠΕ Διοικητικού - Οικονομικού (Διοικητικού). 

Ο Κλάδος ΠΕΙ Διοικητικού - Οικονομικού (Διοικητικού) 

περιλαμβάνει μία (1) θέση. 

3. Κλάδος ΠΕ3 Πολιτικών Μηχανικών. 

Ο Κλάδος ΠΕ3 Πολιτικών Μηχανικών περιλαμβάνει μία 
(1) θέση. 

4. Κλάδος ΠΕ6 Τοπογράφων Μηχανικών. 

Ο Κλάδος ΠΕ6 Τοπογράφων Μηχανικών περιλαμβάνει 
μία (1) θέση. 

5. Κλάδος ΠΕ9 Γεωπόνων. 

Ο Κλάδος Π Ε9 Γεωπόνων περιλαμβάνει μία (1) θέση. 

6. Κλάδος ΠΕΙ3 Βιολόγων. 

Ο Κλάδος ΠΕ13 Βιολόγων περιλαμβάνει μία (1) θέση. 

7. Κλάδος ΤΕ3 Τεχνολόγων Πολιτικών Μηχανικών. 

Ο Κλάδος ΤΕ3 Τεχνολόγων Πολιτικών Μηχανικών περι¬ 
λαμβάνει μία (1) θέση. 

8. Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών. 

Ο Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών περιλαμβάνει μία (1) θέση. 

9. Κλάδος ΤΕ 17 Διοικητικών - Λογιστών. 

Ο Κλάδος ΤΕ17 Διοικητικών - Λογιστών περιλαμβάνει 
μία (1) θέση. 

10. Κλάδος ΤΕ19 Πληροφορικής. 

Ο Κλάδος ΤΕ 19 Πληροφορικής περιλαμβάνει μία (1) θέ¬ 
ση. 

11. Κλάδος ΤΕ17 (Εμπορίας και Διαφήμισης). 

Ο Κλάδος ΤΕ 17 (Εμπορίας και Διαφήμισης) περιλαμβά¬ 
νει μία (1) θέση. 

12. Κλάδος ΔΕΙ Διοικητικών. 

Ο Κλάδος ΔΕΙ Διοικητικών περιλαμβάνει μία (1) θέση. 

13. Κλάδος ΔΕ5 Δομικών Έργων. 

Ο Κλάδος ΔΕ5 Δομικών Έργων περιλαμβάνει μία (1) θέ¬ 
ση. 

14. Κλάδος ΔΕ14 Ελεγκτών Εσόδων - Εξόδων Ο.Τ.Α. 

Ο Κλάδος ΔΕ 14 Ελεγκτών Εσόδων - Εξόδων Ο.Τ.Α. πε¬ 
ριλαμβάνει μία (1) θέση. 

15. Κλάδος ΔΕΙ5 Εισπρακτόρων. 

Ο Κλάδος ΔΕ 15 Εισπρακτόρων περιλαμβάνει μία (1) θέ¬ 
ση. 

16. Κλάδος ΔΕ28 Χειριστών Μηχανημάτων Έργων. 

Ο Κλάδος ΔΕ28 Χειριστών Μηχανημάτων Έργων περι¬ 
λαμβάνει μία (1) θέση. 

17. Κλάδος ΔΕ29 Οδηγών Αυτοκινήτων. 

Ο Κλάδος ΔΕ29 Οδηγών Αυτοκινήτων περιλαμβάνει μία 
(1) θέση. 

18. Κλάδος ΔΕ30 Τεχνιτών γενικά. 

Ο Κλάδος ΔΕ30 Τεχνιτών περιλαμβάνει μία (1) θέση. 

19. Κλάδος ΔΕ38 Προσωπικού Η/Υ. 

Ο Κλάδος ΔΕ38 Προσωπικού Η/Υ περιλαμβάνει τρεις 
(3) θέσεις. 

20. Κλάδος ΥΕ16 Εργατών γενικών καθηκόντων. 

Ο Κλάδος ΥΕ 16 Εργατών γενικών καθηκόντων περιλαμ¬ 
βάνει τρεις (3) θέσεις. 

Αρθρο 8 

Η κατανομή των θέσεων κατά υπηρεσιακή μονάδα γίνε¬ 
ται με απόφαση του Προέδρου του Σ.Π. 

Άρθρο 9 

Προσόντα διορισμού για όλους τους παραπάνω κλά¬ 
δους είναι τα οριζόμενα στο Π.Δ. 37α/87 και 22/90 όπως 
κάθε φορά ισχύουν. 

ΚΕΦΑΛΑΙΟ Ε' 

Προϊστάμενοι Οργανικών Μονάδων 
- Καθήκοντα Προϊσταμένων 
- Καθήκοντα Προσωπικού 

Άρθρο 10 

Προϊστάμενοι οργανικών μονάδων 

Σε κάθε οργανική μονάδα επιπέδου Διεύθυνσης, 
Τμήματος του Σ.Π. της 2ης Εδαφικής Περιφέρειας Ν. 
Ζακύνθου τοποθετούνται προϊστάμενοι υπάλληλοι των 
κλάδων ΠΕ, ΤΕ, ως ακολούθως·. 

1. Στη Διεύθυνση της Υπηρεσίας του Σ.Π. προΐσταται υ¬ 
πάλληλος του κλάδου ΠΕΙ Διοικητικού - Οικονομικού ή 
ΠΕ3 Πολιτικών Μηχανικών ή ΠΕ4 Πολιτικών Μηχανικών ή 
ΠΕ6 Τοπογράφων Μηχανικών ή ΠΕ9 Γεωπόνων ή ΠΕ13 
Βιολόγων. 

2. Στο Τμήμα Διοικητικού - Οικονομικού προΐσταται υ¬ 
πάλληλος του κλάδου ΠΕΙ Διοικητικού - Οικονομικού ή 
ΤΕ17 Διοικητικών - Λογιστών ή ΤΕ19 Πληροφορικής. 

3. Στο Τμήμα Προγραμματισμού και Περιβάλλοντος του 
Σ.Π. προΐσταται υπάλληλος του κλάδου ΠΕΙ Διοικητικού 
- Οικονομικού (Οικονομικού) ή ΠΕ9 Γεωπόνων ή ΠΕ13 
Βιολόγων και ελλείψει αυτών από τον κλάδο ΤΕ Εμπορίας 
και Διαφήμισης. 

4. Στο Τμήμα Τεχνικών Υπηρεσιών προΐσταται υπάλλη¬ 
λος του κλάδου ΠΕ3 Πολιτικών Μηχανικών ή ΠΕ6 
Τοπογράφων Μηχανικών και ελλείψει αυτών από τον κλά¬ 
δο ΤΕ3 Τεχνολόγων Πολιτικών Μηχανικών ή ΤΕ4 
Τεχνολόγων Μηχανολόγων ή Ηλεκτρολόγων Μηχανικών. 

Άρθρο 11 

Καθήκοντα προϊσταμένων 

1. Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής: 

α) Προΐσταταιτων Τμημάτων και Γραφείωνπου υπάγο¬ 
νται στην αρμοδιότητάτου. 
β) Παρακολουθεί, εποπτεύει και ελέγχει την παρουσία, 


την πειθαρχία, την υπηρεσιακή απόδοση και επίδοση των 
υπαλλήλων, την τήρηση των Νόμων, Διαταγμάτων, απο¬ 
φάσεων κ.λπ., που αφορούν το Σ.Π. και τους καθοδηγεί 
κατά την εκτέλεση των υπηρεσιακών τους καθηκόντων. 

γ) Κατανέμει την εργασία στους υπαλλήλους της 
Διεύθυνσης ανάλογα με τις συνολικές ανάγκες των 
Τμημάτων και με τη συνεργασία των Προϊσταμένων. 

δ) Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

ε) Ενημερώνεται για όλη την εισερχόμενη και εξερχόμε- 
νη αλληλογραφία που αφοράτη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων και δίνει τις αναγκαίες οδηγίες 
στους Προϊσταμένους για τις ενέργειες που πρέπει να γί¬ 
νουν. 

στ) Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ) Θεωρεί με την μονογραφή του και υποβάλλει όλα τα 
έγγραφα που συντάσσονται από τα Τμήματα και Γ ραφεία 
της Διεύθυνσης για έγκριση και υπογραφή, από τον 
Πρόεδρο ή τον νόμιμο αναπληρωτή του, καθιστάμενος έ¬ 
τσι συνυπεύθυνος για την νομιμότητα της ενέργειας. 

η) Θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 

θ) Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ι) Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του 
Σ.Π. και αναπτύσσει τις προτάσεις του πάνω στα διάφορα 
υπηρεσιακά θέματα. 

ια) Συντάσσει τις ετήσιες εκθέσεις αξιολόγησης για 
τους υπαγόμενους σ’ αυτόν Προϊσταμένους Τμημάτων 
και διατυπώνει τη γνώμη του σε δεύτερο βαθμό στις υπη¬ 
ρεσιακές εκθέσεις των υπολοίπων υπαλλήλων οι οποίες 
συντάσσονται από τους Προϊσταμένους των υπηρεσια¬ 
κών μονάδων. 

ιβ) Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχήςτου κοινού, γιατην επίλυσητωντυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

ιγ) Ενημερώνει και υποβοηθά το έργο των υπαλλήλων 
των Ο.Τ.Α. σε θέματα αρμοδιότητάς του. 

2. Τα καθήκοντα των Προϊσταμένων των Τμημάτων ί) 
Διοικητικού - Οικονομικού ϋ) Προγραμματισμού και ίϋ) 
Τεχνικών Υπηρεσιών είναι τα εξής: 

α) Είναι υπεύθυνοι για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐστανται. 

β) Φροντίζουν για την εφαρμογή των Νόμων, Διαταγ¬ 
μάτων και των αποφάσεων και εγκυκλίων που τους κοινο¬ 
ποιούνται, ενημερώνοντας τους υπαλλήλους της υπηρε¬ 
σίας τους, δίνοντας παράλληλα τις αναγκαίες επεξηγη¬ 
ματικές οδηγίες για την εκτέλεσή τους. 

γ) Κατανέμουντην εργασία στους υπαλλήλους καιτους 
καθοδηγούν, ελέγχουν δε την τακτική παρουσία, απόδο¬ 
ση και συνέπειά τους. 

δ) Εκτελούν τις εντολές του Διευθυντή, εισηγούνται σ’ 
αυτόντις υποθέσεις της αρμοδιότητάς τους, υποβάλλουν 
τις υπηρεσιακές εκθέσεις και σημειώματα για την πορεία 

των εργασιών του Τμήματός τους καθώς και των υποθέ¬ 
σεων που εκκρεμούν. 

ε) Συντάσσουν τις εκθέσεις αξιολόγησης των υπηρε- 
τούντων υπαλλήλων, τις οποίες στην συνέχεια υποβάλ¬ 
λουν στο Διευθυντή για περαιτέρω κρίση. 

στ) Προσυπογράφουν την αλληλογραφία της υπηρε¬ 
σίας τους, συντάσσοντας προσωπικά τα σημαντικότερα 
έγγραφα και καθίστανται υπεύθυνοι για την νομιμότητά 
τους. 

ζ) Εφαρμόζουν πειθαρχικό έλεγχο στο προσωπικό του 
Σ.Π. και συντάσσουν υπομνήματα σε ένδικα μέσα αυτού 
ενώπιοντου Συμβουλίου Επικράτειας και των Διοικητικών 
Δικαστηρίων. 

η) Μεριμνούν για την ενημέρωση των υπαλλήλων των 
Ο.Τ.Α. - μελών του Σ.Π. σε θέματα αρμοδιότητάς τους και 
παρέχουν πάσης φύσεως πληροφόρηση και στήριξη στο 
έργο των υπηρεσιών των Ο.Τ.Α. 

Άρθρο 12 

Καθήκοντα Προσωπικού 

1. Τα καθήκοντα του προσωπικού του Συμβουλίου 
Περιοχής είναι τα εξής: 

α) Στα πλαίσια των αρμοδιοτήτων των υπηρεσιών που 
είναι τοποθετημένοι οι υπάλληλοι, ανεξάρτητα από την 
εργασιακή τους σχέση, εκτελούντην εργασία που τους έ¬ 
χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις των προϊσταμένων 
τους, σύμφωνα με την κείμενη νομοθεσία και με αρμονική 
- συναδελφική συνεργασία μεταξύ τους. 

β) Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ) Αναφέρουν στον προϊστάμενό τους γραπτά ή προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε) Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 


Άρθρο 13 

Το Συμβούλιο Περιοχής ασκεί κάθε άλλη σχετική αρμο¬ 
διότητα που ήθελε ανατεθεί από τους ΟΤΑ μέλη του Σ.Π. 
από την Νομαρχιακή Αυτοδιοίκηση, Δημόσιους Φορείς 
καιΝ.Π.Δ.Δ. 

Άρθρο 14 

Γιατην κατάταξη υπηρετούντων υπαλλήλων, τις ημέρες 
και ώρες εργασίας, την υπερωριακή απασχόληση των ερ¬ 
γαζομένων, τις μετακινήσεις - αποσπάσεις - μετατάξεις, 
τα πειθαρχικά παραπτώματα κ.α. εφαρμόζονται ο Ν. 
2190/94 (άρθρο 38), ο Ν. 2307/95 (άρθρο 8), ο Ν. 2344/95 
(άρθρο 19) όπως ισχύουν κάθε φορά. 

Άρθρο 15 

Στο επίπεδο των Τμημάτων και μη αυτοτελών Γ ραφείων, 
ο συντονισμός και η συνεργασία των υπαλλήλων του Σ.Π. 
εξασφαλίζεται και με τακτικές ή έκτακτες συντονιστικές 
συσκέψεις και ομάδες εργασίας με αντικείμενο την αλλη- 
λοενημέρωση, την επισήμανση και αντιμετώπιση προβλη¬ 
μάτων και την συνεργασία των υπαλλήλων σε αντικείμενα 
που απαιτούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες, με πρόσκληση του Προϊσταμένου 
Διεύθυνσης, με αντικέιμενο συζήτησης την ενημέρωση 
για την πορεία του συνολικού προγραμματισμού και έρ¬ 
γου του Σ.Π. και την άμεση αντιμετώπιση προβλημάτων. 

Την ευθύνη για τον συντονισμό και την συνεργασία με¬ 
ταξύ Τμημάτων, μη αυτοτελών Γ ραφείων και την συνερ¬ 
γασία μεταξύ των υπαλλήλων και οργάνωντου Σ.Π. έχει ο 
Προϊστάμενος Διεύθυνσης. 

Άρθρο 16 

Η ισχύς του παρόντος Ογανισμού Εσωτερικής Υπηρε¬ 
σίας του Συμβουλίου Περιοχής της 2ης Εδαφικής περι¬ 
φέρειας του Νομού Ζακύνθου αρχίζει από τη δημοσίευσή 
του στην Εφημερίδα της Κυβέρνησης. 

Ακροτελεύτιο άρθρο 

Ο ανωτέρω Οργανισμός να δημοσιευθεί στην Εφημε¬ 
ρίδα της Κυβέρνησης. 

Παντοκράτορας, 3 Ιουλίου 1996 
Ο Πρόεδρος του Συμβουλίου Περιοχής 
ΔΙΟΝΥΣΙΟΣ ΜΑΡΟΥΔΑΣ 

